钦定古今图书集成/理学汇编/学行典/第272卷 > 刘继恩
## 钦定古今图书集成/理学汇编/学行典/第272卷 > 刘继恩

按《辰州府志》：“刘继恩，字子洪，沅陵人。少聪慧，补邑庠
生。从王大酉、向望山习举子业。已而弃去，慨然有离
世之志，纵游大梁，历燕赵，溯吕梁，登峨嵋，上衡岳，收
览山川之奇。归即隐居著述，时或葛巾野服，出游里
中，丰格魁梧，飘然望之若仙。罗近溪方伯尝登其门。
年七十卒。自号野云居士。所著有《桐山集》，藏于家。”